
Esselamu alejkum. Možete li mi molim vas odgovoriti nešto u vezi velija prilikom svadbe. Recimo ima slučaj, gdje mlada nema oca, ima brata ALI NJEN BRAT NIJE VJERNIK, to jest ne klanja itd. On ***[brak](https://pitajucene.com/search/Brak/questions/ "Pretraži pitanja o braku")*** ne dozvoljava, pa pitam samo da li se pika njegova riječ, ako ne, koga da se uzme za velija, ako u porodici nema nikoga ko je vjernik. KOGA UZETI ZA VELIJA. Molim Allaha s.v.t da vam podari svako dobro. Molim vas da mi ubrzo odgovorite, jer mi je to zaista važno i bitno. Esselamu alejkum


* 
* 
* 
* 
* 
* 
* 

 
Može li nevjernik biti velijj – staratelj djevojci pri udaji ?

Za ispravnost braka je potreban velijj, jer je ***[Poslanik](https://pitajucene.com/search/poslanik/questions/ "Pretraži pitanja o poslanicima")*** s.a.v.s. rekao: “Koja god se žena uda bez velijja ***[brak](https://pitajucene.com/search/Brak/questions/ "Pretraži pitanja o braku")*** joj je neispravan.” Velijj je staratelj i to najbliži od muške loze po ocu: otac, pa djed, pa brat, pa sin, pa amidža, pa amidžini sinovi itd. Ako bližnjeg staratelja nema ili nije ispravan zbog nevjerstva ili je otvoreni griješnik (fasik) koji javno čini velike harame onda starateljstvo prelazi na sljedećeg. Ako nema niko od muškog roda po ocu da bude velijj, starateljstvo prelazi na vladara, šeriatskog sudiju (hakima). Gdje nema ni njega onda na nosioce Islamskog znanja (koji znaju šeriat i po njemu žive), kojima se ljudi obraćaju za objašnjenje i presude u sporovima. A Allah najbolje zna.  

***[Abdulmelik Bašić](https://pitajucene.com/search/Abdulmelik+Ba%C5%A1i%C4%87/answers/ "Pretraži odgovore od Abdulmelik Bašić")*** – islambih.org 2000.-2001. god.


Preuzeto sa stranice:islamskiedukativni.wordpress.com


